ཕྱི་ལོ་༢༠༠༤ལོར་༸སྐྱབས་རྗེ་སྨན་རིའི་ཁྲི་འཛིན་རིན་པོ་ཆེ་སོ་གསུམ་པ་ཆེན་པོ་མཆོག་དང་།༸སྐྱབས་རྗེ་ཡོངས་འཛིན་སློབ་དཔོན་རིན་པོ་ཆེ།གདན་ས་ཁྲི་བརྟན་ནོར་བུ་རྩེའི་མཁན་རིན་པོ་ཆེ་༸ལུང་རྟོགས་བསྟན་པ་གཡུང་དྲུང་བཅས་བདག་ཅག་གི་འདྲེན་པ་ཆེན་པོ་གསུམ་གྱིས་བཀའ་ལུང་སྤྱི་བསྩལ་བྱུང་དོན་བཞིན་སྐྱ་སེར་འདུས་མང་ཡོངས་ཀྱིས་བླ་རུ་བཏེགས་ནས་གདན་ས་ཁྲི་བརྟན་ནོར་བུ་རྩེའི་དཔོན་སློབ་ལས་ཐོག་གཉིས་པར་ཁྲི་འདོན་མངའ་གསོལ་མཛད།དེ་ནས་བཟུང་ད་བར་དཔལ་ལྡན་ཁྲི་བརྟན་ནོར་བུ་རྩེའི་དཔོན་སློབ་ཀྱི་མཛད་འགན་ཁུར་དུ་བཞེས་ནས་མཁས་པའི་བྱ་བ་དྲུག་གི་སྒོ་ནས་བཤད་སྒྲུབ་ཀྱི་སློབ་ཚོགས་བསྐྱངས་ཤིང་བཤེས་གཉེན་བཅུ་ཕྲག་དུ་མ་བསྐྱེད་བསྲིང་གནང་།